หลังหมดประจำเดือนมีสีน้ำตาลออกมาจะเป็นอะไรมากรึป่าวคะ เป็นแบบนี้มาสองครั้งแล้ว นี่เป็นการเสี่ยงต่อมะเร็งรึป่าวคะ
สวัสดีค่ะ หากเลือดสีน้ำตาลออกมาหลังจากที่ประจำเดือนเพิ่งหมดไป 1-2 วัน เลือดดังกล่าวน่าจะเป็นเลือดประจำเดือนที่ยังค้างอยู่ในมดลูก ที่ยังออกมาไม่หมดได้ ซึ่งหากมีปริมาณไม่มาก และมาเพียง 1-2 วัน ก็ถือว่าปกติดี ไม่ได้อันตรายแต่อย่างใดแต่หากเลือดออกหลังจากที่ประจำเดือนหมดไปหลายวันแล้ว และออกมาแบบกะปริดกะปรอย หรือออกต่อเนื่องกันหลายวัน หรือมีปริมาณมาก ก็จะถือว่าเป็นเลือดออกจากช่องคลอดที่ผิดปกติ ซึ่งควรไปพบสูติ-นรีแพทย์เพื่อตรวจหาสาเหตุ ซึ่งอาจเกิดได้จาก1. การผลิตฮอร์โมนของรังไข่ผิดปกติ2. ผลข้างเคียงจากการใช้ยาฮอร์โมนชนิดต่างๆ รวมถึงยาสตรี สมุนไพร อาหารเสริม เป็นต้น3. มีมดลูกอักเสบ ซึ่งมักจะมีอาการตกขาวและปวดท้องน้อยร่วมด้วย4. มีโรคต่างๆ ของมดลูก เช่น มีติ่งเนื้อในโพรงมดลูก เยื่อบุโพรงมดลูกหนาตัว มะเร็งเยื่อบุโพรงมดลูก มะเร็งปากมดลูก เป็นต้น